als_Latn dik_Latn sag_Latn
DHËNËSI
Autori: Lois Lowry
Botuesi: BOTA SHQIPTAREFaqe: 256
Viti i botimit: 2015
«Unë jam shumë i nderuar,—i tha Dhënësi.—Njësoj do të jetë edhe me ty. Por do ta kuptosh vetë se nderimi nuk është njësoj si fuqia.»
1 000 L
Libri mund të porositet nga çdo vend i botës. Transporti në Shqipëri është falas, përsa i përket vendeve të tjera, vlera e transportit ndryshon në vartësi të vendit. Vlerën e saktë të transportit e mësoni në momentin që mbyllni porosinë.
Përshkrimi
Detajet
Jeta në komunitetin ku jeton Xhonasi është e qetë dhe e patrazuar. Nëna-lindëse të paracaktuara prodhojnë fëmijë të rinj, të cilët caktohen në njësi familjare të përshtatshme për ta: një mashkull, një femër, për secilën. Qytetarëve u caktohen bashkëshortët dhe punët. Askush nuk mendon, askush nuk bën pyetje. Të gjithë binden. Komuniteti është një botë e koreografuar me saktësi, pa konflikte, pabarazi, divorc, papunësi, padrejtësi ... ose zgjidhje.
Të gjithë janë njësoj.
Përveç Xhonasit.
Në Ceremoninë e Dymbëdhjetëshve, dymbëdhjetëvjeçarët e komunitetit mezi presin të marrin caktimet e jetës. Kurse Xhonasin e kanë zgjedhur për diçka të veçantë. Ai nis të marrë udhëzime për punën e jetës së tij nga një plak misterioz, i njohur thjesht si Dhënësi. Dalëngadalë, Xhonasi mëson fuqinë e ndjenjave. Por, atëherë kur fuqia e tij vihet në provë—kur atij i duhet të përpiqet të shpëtojë dikë që do—ai mund të mos jetë gati. A është tepër herët? Apo tepër vonë?
«Një tregim i përshtatshëm për lexuesit më aventurierë.»
—PUBLISHERS WEEKLY.
«Mënyra e thjeshtë dhe e drejtpërdrejtë e shkrimit të Lowry i shtyn lexuesit të përfyten me mendimet e tyre.»
—BOOK REPORT.
«Një roman i fuqishëm dhe provokues.»
—NEW YORK TIMES.
LOIS LOWRY është e njohur si një shkrimtare e gjithanshme dhe plot fantazi. Ajo është autorja e më shumë se tridhjetë librave për të rinj. Ka fituar çmime të panumërta, mes të cilëve Newbery Medal për romanët Number the Stars dhe The Giver (Dhënësi), i pari i një cikli prej katër romanësh. Znj. Lowry jeton në një shtëpi të viteve 1840, në një fermë në Mein.
als_Latn fra_Latn als_Latn als_Latn als_Latn mlt_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn eng_Latn als_Latn eng_Latn als_Latn